Nóg ŉ man sterf ná hy uit voertuig geslinger wordArgieffoto: ER24 Nóg ŉ man is Donderdagmiddag dood nadat hy uit sy voertuig geslinger is toe dit gerol het. Russel Meiring, ŉ woordvoerder van ER24, het Vrydag gesê die man het met sy sportnutsvoertuig op die R41-pad in Randfontein, wes van Johannesburg, gery toe die voertuig betonversperrings langs die pad getref het. “Die voertuig het daarna ŉ betonpilaar getref en verskeie kere gerol, en die man in die proses uit die voertuig geslinger. Die voertuig het op sy kant tot stilstand gekom,” het Meiring gesê. Toe paramedici by die toneel opdaag, was niemand in die voertuig nie. “Eers na ŉ lang soektog is die man se liggaam sowat 100 meter van die voertuig aangetref. Hy was reeds dood.” Die polisie ondersoek die ongeluk. Maroela Media het vroeër berig dat ŉ man naby Lydenburg in Mpumalanga gesterf het toe hy uit sy voertuig geslinger is toe dit teen ŉ steilte afgerol het. Dié ongeluk het Donderdagmiddag op die R37-pad plaasgevind. Lees meer hier.